pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมศิลปากรเปิดแหล่งเรียนรู้ในสังกัด ๒๒ พฤษภาคมนี้ พร้อมปฏิบัติตามมาตรการป้องกันการแพร่ระบาด COVID-19 อย่างเคร่งครัด
วันพฤหัสบดีที่ 21 พฤษภาคม 2563
กรมศิลปากรเปิดแหล่งเรียนรู้ในสังกัด ๒๒ พฤษภาคมนี้ พร้อมปฏิบัติตามมาตรการป้องกันการแพร่ระบาด COVID-19 อย่างเคร่งครัด
กรมศิลปากรเปิดแหล่งเรียนรู้ในสังกัด ๒๒ พฤษภาคมนี้ พร้อมปฏิบัติตามมาตรการป้องกันการแพร่ระบาด COVID-19 อย่างเคร่งครัด
กรมศิลปากรเปิดแหล่งเรียนรู้ในสังกัด ๒๒ พฤษภาคมนี้ พร้อมปฏิบัติตามมาตรการป้องกันการแพร่ระบาด
COVID-19 อย่างเคร่งครัด
นายประทีป เพ็งตะโก อธิบดีกรมศิลปากร เปิดเผยว่า ตามที่ศูนย์บริหารสถานการณ์การแพร่
ระบาดของโรคติดเชื้อไวรัสโคโรนา ๒๐๑๙ (COVID-19) หรือ ศบค. ได้มีมาตรการผ่อนปรนระยะที่ ๒ กรมศิลปากร
จึงจะเปิดให้บริการพิพิธภัณฑสถานแห่งชาติ อุทยานประวัติศาสตร์โบราณสถานที่เก็บค่าเข้าชม หอสมุดแห่งชาติ และหอจดหมายเหตุแห่งชาติ รวมถึงหอจดหมายเหตุนายกรัฐมนตรี พลเอก เปรม ติณสูลานนท์ และหอเกียรติยศ ฯพณฯ บรรหาร ศิลปอาชา นายกรัฐมนตรีคนที่ ๒๑ ตั้งแต่วันที่ ๒๒ พฤษภาคมนี้ หลังจากปิดชั่วคราวกว่า ๒ เดือน พร้อมย้ําให้ทุกหน่วยงานดําเนินตามมาตรการป้องกันการแพร่ระบาดโรคติดเชื้อไวรัสโคโรนา ๒๐๑๙ (COVID-19)
ของกระทรวงสาธารณสุขอย่างเคร่งครัด
อธิบดีกรมศิลปากร กล่าวว่า หน่วยงานที่รับผิดชอบแหล่งเรียนรู้ในสังกัดกรมศิลปากรจะต้อง
ดาวน์โหลดแพลตฟอร์ม “ไทยชนะ” จากwww.ไทยชนะ.com และติดตั้ง QR CODE ให้ผู้รับบริการลงทะเบียน
เพื่อเก็บข้อมูลการเข้าออกในพื้นที่ สําหรับมาตรการหลักที่แจ้งให้ถือปฏิบัติ ได้แก่ จัดระบบการคัดกรองตรวจวัดอุณหภูมิทั้งเจ้าหน้าที่และผู้รับบริการ หากมีอุณหภูมิร่างกายตั้งแต่ ๓๗.๕ องศาเซลเซียสขึ้นไป จะให้เจ้าหน้าที่
งดการปฏิบัติหน้าที่และงดจําหน่ายบัตรให้กับผู้ขอรับบริการดังกล่าว สวมใส่หน้ากากอนามัยตลอดเวลา บริการ
เจลแอลกอฮอล์ตามจุดต่างๆ ที่มีการสัมผัสบ่อย เช่น บริเวณจุดจําหน่ายบัตร ส่วนให้บริการ ห้องสุขา พร้อมทั้ง
ทําความสะอาดด้วยน้ํายาฆ่าเชื้อโรค ทุก ๒ ชั่วโมง จัดระบบการเข้าชมให้มีระยะห่างระหว่างบุคคลไม่น้อยกว่า
๑.๕ เมตร และไม่ให้มีความหนาแน่นภายในพื้นที่จัดแสดง สําหรับกรณีการเข้าชมแบบหมู่คณะ จํากัดเข้าชมได้
ไม่เกิน ๑๐ คนและให้ประสานงานล่วงหน้า เพื่อความสะดวกในการจัดระบบดูแล งดบริการนําชม การจัดบรรยาย และสัมมนาภายในแหล่งเรียนรู้ของกรมศิลปากร ทั้งนี้ ขอให้ผู้เข้ารับบริการปฏิบัติตามคําแนะนําของเจ้าหน้าที่
อย่างเคร่งครัด
นอกจากนี้ หน่วยงานที่รับผิดชอบแหล่งเรียนรู้แต่ละแห่งจะต้องประสานงานกับจังหวัด เพื่อให้
เป็นไปตามมาตรการย่อยของแต่ละจังหวัดที่จะต้องประเมินความเสี่ยงของสถานที่ต่างๆ อีกครั้ง และรายงานสถานการณ์ของจังหวัดอันเป็นที่ตั้งให้กรมศิลปากรทราบทุกสัปดาห์ เพื่อประเมินสถานการณ์ในการเปิดให้บริการ
-------------------------------------------------------------
รัฐบาลไทย-ข่าวทำเนียบรัฐบาล-รองนายกรัฐมนตรี เปิดการแข่งขันหุ่นยนต์เยาวชนระดับนานาชาติ ครั้งที่ 6
วันศุกร์ที่ 30 พฤศจิกายน 2561
รองนายกรัฐมนตรี เปิดการแข่งขันหุ่นยนต์เยาวชนระดับนานาชาติ ครั้งที่ 6
รองนายกรัฐมนตรี
พลอากาศเอกประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานพิธีเปิดการแข่งขันหุ่นยนต์เยาวชนระดับนานาชาติ ครั้งที่ 6 “International Youth Robot Competition 2018 ณ ศาลาพระเกี้ยว จุฬาลงกรณ์มหาวิทยาลัย เมื่อวันที่ 30 พฤศจิกายน 2561 โดยมี นายขจิต สุขุม ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) เข้าร่วมกิจกรรมในครั้งนี้ กระทรวงดิจิทัลเพื่อเศรษฐกิจและสังคม ร่วมกับ สมาคมอุตสาหกรรมเทคโนโลยีสารสนเทศไทย (ATCI) สมาคมหุ่นยนต์ยุวชนนานาชาติ และร่วมสนับสนุนการจัดงาน โดยคณะวิศวกรรมศาสตร์ จุฬาลงกรณ์มหาวิทยาลัย ภายใต้แนวคิดหลัก Inspiration Starts Here ซึ่งในปีนี้ประเทศไทยเป็นเจ้าภาพในการแข่งขัน เพื่อเป็นเวทีให้เยาวชนไทยได้ประลองฝีมือร่วมกับผู้เข้าแข่งขันกว่า 1,000 คน จาก 20 ประเทศทั่วโลก พร้อมผลักดันเยาวชนผู้มีความสามารถให้ก้าวสู่เวทีระดับโลก มีวัตถุประสงค์เพื่อเปิดโอกาสให้เยาวชนไทยได้สร้างสรรค์นวัตกรรมและประดิษฐ์หุ่นยนต์ ซึ่งจะช่วยสร้างแรงบันดาลใจและประสบการณ์ใหม่ๆ ที่สําคัญ คือหุ่นยนต์เหล่านี้ใช้งานได้จริง รวมทั้งเยาวชนได้รู้จักคิดวิเคราะห์ วางแผน และสามารถแก้ไขปัญหาได้อย่างเป็นระบบ ตลอดจนให้เยาวชนรู้จักพื้นฐานทางด้านวิศวกรรมหุ่นยนต์ เพื่อยกระดับศักยภาพในการผลิตกําลังคนที่มีคุณภาพตามทิศทางความต้องการประเทศ
***********************
รัฐบาลไทย-ข่าวทำเนียบรัฐบาล-มหาเถรสมาคมและรัฐบาล โดยสำนักงานพระพุทธศาสนาแห่งชาติ จัดงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจำปีพุทธศักราช 2563
วันพฤหัสบดีที่ 6 กุมภาพันธ์ 2563
มหาเถรสมาคมและรัฐบาล โดยสํานักงานพระพุทธศาสนาแห่งชาติ จัดงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปีพุทธศักราช 2563
มหาเถรสมาคมและรัฐบาล โดยสํานักงานพระพุทธศาสนาแห่งชาติ จัดงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปีพุทธศักราช 2563 เชิญชวนพุทธศาสนิกชนร่วมงานสัปดาห์ส่งเสริมการเผยแผ่พระพุทธศาสนาฯ ตามวัน และเวลาดังกล่าว
วันนี้ (6 ก.พ.63) นายเทวัญ ลิปตพัลลภ รัฐมนตรีประจําสํานักนายกรัฐมนตรี ในฐานะที่กํากับดูแล สํานักงานพระพุทธศาสนาแห่งชาติ เปิดเผยว่า วันมาฆบูชา ประจําปี 2563 ปีนี้ตรงกับวันที่ 8 กุมภาพันธ์ 2563 สํานักงานพระพุทธศาสนาแห่งชาติ ได้ร่วมกับคณะสงฆ์ หน่วยงานทั้งภาครัฐและเอกชน ร่วมกันจัดงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปีพุทธศักราช 2563 เพื่อน้อมนําหลักธรรมคําสอน ทางพระพุทธศาสนา อันพึงปฏิบัติมาปรับใช้ในชีวิตประจําวัน
ทั้งนี้ งานสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปี 2563 จัดทั้งส่วนกลางและส่วนภูมิภาค รวมถึงวัดไทยในต่างประเทศทั่วโลก ซึ่งส่วนกลางจัดกิจกรรม ณ พุทธมณฑล จังหวัดนครปฐม ระหว่างวันที่ 5 - 9 กุมภาพันธ์ 2563 โดยในวันนี้ (6 กุมภาพันธ์ 2563) เวลา 15.00 น. ณ อาคารโพธิญาณมหาวิชชาลัย สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก มอบหมายให้สมเด็จพระมหาวีรวงศ์ เป็นองค์ประธานในพิธีเจริญพระพุทธมนต์เจริญจิตตภาวนา ถวายพระพรชัยมงคลแด่พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เป็นการส่งเสริมให้ประชาชนได้มีส่วนร่วมในการแสดงออกถึงความจงรักภักดี สร้างความรัก ความสามัคคีแก่ปวงชนชาวไทย โดยมีสถาบันพระมหากษัตริย์เป็นศูนย์รวมจิตใจ
ส่วนในวันที่ 8 กุมภาพันธ์ 2563 ซึ่งตรงกับวันมาฆบูชา จะมีพิธีทําบุญตักบาตร เวลา 07.30 น. ณ บริเวณลานองค์พระประธานพุทธมณฑล และในเวลา 17.00 น. พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พลอากาศเอก ชลิต พุกผาสุก องคมนตรี ผู้แทนพระองค์ไปในการบําเพ็ญพระราชกุศลเวียนเทียน เนื่องในวันมาฆบูชา หลังจากนั้นจะมีการจัดกิจกรรมเวียนเทียนรอบองค์พระประธานพุทธมณฑล และการแสดงพระธรรมเทศนาโดยพระเถราจารย์ เรื่อยไปจนถึงเวลา 23.00 น.
โอกาสนี้ขอเชิญชวนพุทธศาสนิกชนร่วมงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปีพุทธศักราช 2563 ณ พุทธมณฑล สามารถดูรายละเอียดเพิ่มเติมได้ที่www.onab.go.thสอบถามเพิ่มเติม โทร. 0 4221 7966
-----------------
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีและกรมที่ดิน ร่วมลงนามบันทึกความตกลงว่าด้วยการรับส่งข้อมูล ทางอิเล็กทรอนิกส์
วันศุกร์ที่ 7 ธันวาคม 2561
กระทรวงยุติธรรม โดยกรมบังคับคดีและกรมที่ดิน ร่วมลงนามบันทึกความตกลงว่าด้วยการรับส่งข้อมูล ทางอิเล็กทรอนิกส์
กรมบังคับคดีและกรมที่ดิน ร่วมลงนามบันทึกความตกลงว่าด้วยการรับส่งข้อมูลทางอิเล็กทรอนิกส์
เมื่อวันพฤหัสบดีที่ ๖ ธันวาคม ๒๕๖๑ เวลา ๑๐.๐๐ น.
กรมบังคับคดีร่วมกับกรมที่ดิน ได้ลงนามบันทึกความตกลงว่าด้วยการรับส่งข้อมูลทางอิเล็กทรอนิกส์
โดยมีนางสาวรื่นวดี สุวรรณมงคล อธิบดีกรมบังคับคดี และนายชัยชาญ สิทธิวิรัชธรรม รองอธิบดีกรมที่ดิน
รักษาการในตําแหน่งที่ปรึกษาด้านประสิทธิภาพ รักษาราชการแทนอธิบดีกรมที่ดิน เป็นผู้ลงนาม
และมีนางสาวสายรุ้ง มารมย์ รองอธิบดีกรมบังคับคดี นางทัศนีย์ เปาอินทร์ รองอธิบดีกรมบังคับคดี
คณะผู้บริหารกรมบังคับคดี และคณะผู้บริหารกรมที่ดิน เข้าร่วมลงนามบันทึกความตกลงดังกล่าว
ณ ห้องประชุม ชั้น ๖ BM-๖-๐๓ กรมที่ดิน อาคารรัฐประศาสนภักดี
ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐
อธิบดีกรมบังคับคดี กล่าวว่า ความร่วมมือระหว่างกรมบังคับคดี และกรมที่ดิน
ในครั้งนี้ เพื่อเชื่อมโยงระบบคอมพิวเตอร์ในการใช้ประโยชน์จากข้อมูลเกี่ยวกับการถือกรรมสิทธิ์
สิทธิครอบครอง และภาระผูกพันต่างๆ ในทรัพย์สินซึ่งอยู่ในความควบคุมดูแลของกรมที่ดินที่ได้รวบรวมจัดเก็บ
ไว้ในระบบคอมพิวเตอร์ เพื่อนําไปใช้ในการตรวจสอบและรวบรวมทรัพย์สินของบุคคลที่ศาลมีคําสั่ง
พิทักษ์ทรัพย์และลูกหนี้ตามคําพิพากษาของศาลได้อย่างถูกต้อง ปลอดภัย และทันการณ์ ตามที่กําหนดไว้
ในพระราชบัญญัติล้มละลาย พุทธศักราช ๒๔๘๓ และที่แก้ไขเพิ่มเติม และสอดคล้องกับนโยบาย
ในการเป็นศูนย์ข้อมูลกลางเกี่ยวกับทรัพย์สินของลูกหนี้ (Debtor Data Center) อันจะเป็นการ
เพิ่มประสิทธิภาพการปฏิบัติงานของเจ้าพนักงานพิทักษ์ทรัพย์ และมีส่วนช่วยการขับเคลื่อนการทํางาน
ในด้านการติดตามทรัพย์คืน ภายใต้กรอบตัวชี้วัดที่ ๑๐ การแก้ไขปัญหาล้มละลาย
ทั้งนี้ กรมบังคับคดีจะติดตั้งระบบคอมพิวเตอร์ พร้อมทั้งระบบสื่อสาร เพื่อเชื่อมโยงข้อมูลกับกรมที่ดิน
โดยกรมบังคับคดี และกรมที่ดินจะร่วมกันแต่งตั้งคณะทํางาน เพื่อพัฒนาระบบการเชื่อมโยงข้อมูล
หรือวิธีการ แนวทางด้านเทคนิคในการใช้ข้อมูลและพัฒนาปรับปรุงระบบ และเสนอปรับปรุงกฎระเบียบ
เพื่อเพิ่มประสิทธิภาพการใช้ประโยชน์จากการเชื่อมข้อมูลร่วมกัน รวมถึงมีการประเมิน
และรายงานผลการปฏิบัติให้ทราบเป็นระยะๆ และมีระบบรักษาความปลอดภัย เพื่อควบคุมการเข้าถึงข้อมูล
รัฐบาลไทย-ข่าวทำเนียบรัฐบาล-ธ.ก.ส. ยืนยันการออกรางวัลสลากออมทรัพย์ เป็นวันที่ 2 พฤษภาคม 2563 ตามที่เคยประกาศไปแล้ว [กระทรวงการคลัง]
วันพุธที่ 15 เมษายน 2563
ธ.ก.ส. ยืนยันการออกรางวัลสลากออมทรัพย์ เป็นวันที่ 2 พฤษภาคม 2563 ตามที่เคยประกาศไปแล้ว [กระทรวงการคลัง]
ธ.ก.ส. ยืนยันการออกรางวัลสลากออมทรัพย์ ธ.ก.ส. ทุกชุด ที่เลื่อนจากวันที่ 16 เมษายน 2563 มาเป็นการออกรางวัลในวันที่ 2 พฤษภาคม 2563 จะยังคงเป็นไปตามที่เคยประกาศเช่นเดิม
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.)  เปิดเผยว่า ตามที่ ธ.ก.ส. ได้เลื่อนการออกรางวัลสลากฯ จากวันที่ 16 เมษายน 2563 เป็นวันที่ 2 พฤษภาคม 2563 นั้น ธ.ก.ส. ขอยืนยันการออกรางวัลสลากออมทรัพย์ของ ธ.ก.ส. ทุกชุด ยังคงเป็นวันที่ 2 พฤษภาคม 2563 เช่นเดิม ทั้งนี้ เพื่อช่วยให้ลูกค้าที่ซื้อสลากออมทรัพย์ ธ.ก.ส. มีโอกาสได้ใช้เงินรางวัลที่ได้รับจากการ ออกสลากในครั้งนี้ ส่วนในงวดต่อไปจะออกรางวัลในวันที่ 16 ของทุกเดือน ยกเว้นวันที่ 17 มกราคม ของทุกปี โดยผู้ฝากสลากออมทรัพย์มีสิทธิ์ตรวจรางวัลสลากออมทรัพย์ ธ.ก.ส. ได้เหมือนเดิม สําหรับผู้ถูกรางวัลสลากออมทรัพย์ที่ออกในวันที่ 2 พฤษภาคม 2563 ธนาคารคํานวณดอกเบี้ยย้อนหลังให้ตั้งแต่วันที่ 17 เมษายน - 2 พฤษภาคม 2563
รัฐบาลไทย-ข่าวทำเนียบรัฐบาล-นายกรัฐมนตรีชี้แจงการก่อหนี้และการใช้งบประมาณสอดคล้องกับสถานการณ์ เน้นงบประมาณเพื่อประชาชน ยืนยันการใช้เงินต้องโปร่งใสแม้ในช่วงจำเป็นเร่งด่วน
วันศุกร์ที่ 3 กรกฎาคม 2563
นายกรัฐมนตรีชี้แจงการก่อหนี้และการใช้งบประมาณสอดคล้องกับสถานการณ์ เน้นงบประมาณเพื่อประชาชน ยืนยันการใช้เงินต้องโปร่งใสแม้ในช่วงจําเป็นเร่งด่วน
นายกรัฐมนตรีชี้แจงการก่อหนี้และการใช้งบประมาณสอดคล้องกับสถานการณ์ เน้นงบประมาณเพื่อประชาชน ยืนยันการใช้เงินต้องโปร่งใสแม้ในช่วงจําเป็นเร่งด่วน
วันนี้ (3 ก.ค. 63) เวลา 18.00 น. ณ. ห้องประชุมสุริยัน สัปปายะสภาสถาน พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงในการประชุมสภาผู้แทนราษฎรเพื่อพิจารณาร่างพ.ร.บ. งบประมาณรายจ่ายประจําปีงบประมาณ พ.ศ. 2564
นายกรัฐมนตรีชี้แจงการก่อหนี้ เพราะนํามาใช้ในการพัฒนาประเทศ เน้นช่วยเหลือประชาชน ประเทศไทยมีการพัฒนาต่อเนื่อง จํานวนประชากรเพิ่มมากขึ้น ชุมชนเมืองขยายและเพิ่มจํานวนมากขึ้น ดังนั้น การใช้จ่ายงบประมาณของภาครัฐก็ย่อมเพิ่มขึ้นตามด้วย นายกรัฐมนตรียังได้เปิดเผยสัดส่วนหนี้สาธารณะ ตั้งแต่ปี 2556 อยู่ที่ร้อยละ 42.1 ปี 2557 ร้อยละ 43 ปี 2558 ภายใต้การบริหารรัฐบาล คสช. ลดลงเหลือร้อยละ 42 ต่อมาปี 2559 ลดลงเหลือร้อยละ 41 ปี มาถึงปี 2560 อยู่ที่ร้อยละ 41.78 ปี 2561 อยู่ที่ร้อยละ 41.95 ปีที่ผ่านมา 2562 ลดลงอีกอยู่ที่ร้อยละ 41.10 ซึ่งเป็นผลจากการบริหารหนี้สาธารณะ ในเดือนพฤกษาคม เพิ่มขึ้นมา ร้อยละ 44.01 เหตุหนี้สาธารณะเพิ่มขึ้นเพราะมีการกู้เงินเพื่อแก้ปัญาโควิด-19 และนํามาใช้เพื่อฟื้นฟูอีกราว 5 แสน 5 หมื่นล้านบาท ทั้งหมดนี้เพื่อดูแลประชาชน หากสถานการณ์โควิด-19 ดีขึ้นก็อาจเก็บรายได้ประเทศเพิ่มได้มากขึ้น รวมทั้งต้องมีวิธีบริหารจัดการแผนการ/โครงงานตามวงเงินที่มีอยู่ตามหลักการบริหาร  นายกรัฐมนตรียังกล่าวถึงหลักการงบประมาณว่า กรณีหน่วยรับงบประมาณที่ได้รับจัดสรรไม่เพียงพอ ตามระเบียบ บริหารงบประมาณ 2562 หน่วยรับงบประมาณสามาถปรับแผนการใช้จ่ายงบประมาณ โดยชะลอ ยกเลิกรายการที่ล่าช้า หมดความจําเป็น ไม่พร้อม หรือใช้จ่ายจากงบประมาณที่เหลือจ่ายจากโครงการที่บรรลุวัตถุประสงค์แล้ว  สําหรับการแก้ไขเยียวยาโควิด-19 ใช้จากงบกลาง รายการบรรเทาค่าใช้จ่ายปัญหาและเยียวยาผู้ได้รับผลกระทบจากการระบาดโรคไวรัสโคโรนา 2019 สําหรับกรณีอื่นๆสามารถใช้จ่ายกรณีฉุกเฉินและจําเป็น
นายกรัฐมนตีย้ําว่า ประเทศไทยมีทั้งโอกาสและ ศักยภาพ และการพัฒนาเส้นทางคมนาคม ประชาชนทุกคนใช้ประโยชน์ถือเป็นความเท่าเทียมเช่นเดียวความเท่าเทียมทางกฎหมาย สร้างความเป็นธรรมด้วยการดูแลผู้มีรายได้น้อย รวมทั้งการจ้างงานจากงบประมาณ เพื่อการฟื้นฟู รวมทั้งมาตรการร่วมกับธนาคารพาณิชย์ สถาบันการเงินพิเศษ เพื่อดูแล SMEs พร้อมเตรียมแนวทางแก้ไขปัญหาเศรษฐกิจ หากการผ่อนคลายระยะ 5 เป็นไปด้วยดี ก็มองถึงการลงทุน ส่งเสริมการจ้างงานซึ่งรัฐบาลได้กําหนดแผนงานอย่างเป็นขั้นเป็นตอน
นายกรัฐมนตรียังชี้แจงในฐานะหัวหน้ารัฐบาล ยืนยันไม่เคยก้าวล่วงการทํางานของกระทรวง เพียงมอบแนวทางปฎิบัติส่วนนโยบายต่าง ๆ ก็ดําเนินการผ่านมติคณะรัฐมนตรี ทุกรัฐบาลมีการกู้ก่อหนี้ตามการเติบโตของการใช้งบประมาณ ขอให้มั่นใจว่า แม้ในช่วงเวลาที่มีความจําเป็นเร่งด่วน การใช้งบประมาณยังต้องเน้นความโปร่งใส
....................
รัฐบาลไทย-ข่าวทำเนียบรัฐบาล-นายกรัฐมนตรี นำสำรวจลูกน้ำยุงลายก่อนออกกำลังกายทุกวันพุธ ป้องกันโรคไข้เลือดออก
วันพุธที่ 22 มีนาคม 2560
นายกรัฐมนตรี นําสํารวจลูกน้ํายุงลายก่อนออกกําลังกายทุกวันพุธ ป้องกันโรคไข้เลือดออก
นายกรัฐมนตรี นําผู้บริหาร เจ้าหน้าที่ประจําทําเนียบรัฐบาลร่วมสํารวจลูกน้ํายุงลายในอ่างน้ํา ร่องระบายน้ํา กําจัดแหล่งเพาะพันธุ์ยุงลายพาหะนําโรคไข้เลือดออก ก่อนออกกําลังกายทุกวันพุธ ตามมาตรการ “3 เก็บ 3 โรค” ในรอบ 3 เดือนพบผู้ป่วยไข้เลือดออก 6,539 คน
วันนี้ (23 มีนาคม 2560) บริเวณด้านข้างตึกสันติไมตรี ทําเนียบรัฐบาล พลเอกประยุทธ์ จันทร์โอชา นายกรัฐมนตรี พร้อมด้วยศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุขนําผู้บริหารกระทรวงสาธารณสุข คณะผู้บริหาร ข้าราชการ ประจําทําเนียบรัฐบาล ร่วมกิจกรรม “กําจัดลูกน้ํายุงลาย ก่อนออกกําลังกายทุกวันพุธ” โดยนายกรัฐมนตรี นําผู้ร่วมกิจกรรมเดินส่องสํารวจลูกน้ํายุงลายในภาชนะอ่างบัว ร่องระบายน้ํา และปล่อยปลาหางนกยูงในภาชนะอ่างบัวเพื่อเป็นการกําจัดลูกน้ํายุงลาย ก่อนออกกําลังกาย โดยการอบอุ่นร่างกาย เต้นแอโรบิค คลายอุ่นร่างกาย ยืดเหยียดกล้ามเนื้อ เพื่อเป็นการเสริมสร้างร่างกายให้แข็งแรง ห่างไกลจากโรคภัยไข้เจ็บ
ศ.คลินิก เกียรติคุณ นพ.ปิยะสกล สกลสัตยาทร รมว.สธ. ให้สัมภาษณ์ว่า รัฐบาลมีความห่วงใยในปัญหา โรคไข้เลือดออก ที่มียุงลายเป็นพาหะนําโรค เพื่อเป็นการลดความเสี่ยงจากการเจ็บป่วยและเสียชีวิตจากโรคไข้เลือดออกนั้น กระทรวงสาธารณสุข ได้กําชับให้อธิบดีทุกกรม ผู้ตรวจราชการเขตสุขภาพ 12เขต ติดตาม การดําเนินงานของสํานักงานสาธารณสุขจังหวัด โรงพยาบาลทั่วประเทศ เร่งรัดงานควบคุมป้องกันโรคไข้เลือดออกอย่างต่อเนื่อง พร้อมขอความร่วมมือประชาชน หน่วยงานราชการ ท้องถิ่น ชุมชนทั่วประเทศก่อนการออกกําลัง ทุกวันพุธ ตามนโยบายท่านนายกรัฐมนตรี ให้เพิ่มกิจกรรม “กําจัดลูกน้ํายุงลาย ก่อนออกกําลังกายทุกวันพุธ” ด้วยการสํารวจแหล่งลูกน้ํายุงลาย และยังก่อให้เกิดประโยชน์ 2 ต่อ คือ สุขภาพดีจากการออกกําลังกาย และการควบคุมป้องกันโรคไข้เลือดออก
ข้อมูลจากสํานักระบาดวิทยา กรมควบคุมโรค รายงานสถานการณ์โรคไข้เลือดออกตั้งแต่ 1 มกราคม 2560 - 20 มีนาคม 2560 พบผู้ป่วย 6,539 คน เสียชีวิต 7 คน จากการสํารวจแหล่งเพาะพันธุ์ลูกน้ํายุงลายพบมากสุดบริเวณศาสนสถาน ร้อยละ 52 โรงงาน ร้อยละ 35 โรงเรียน ร้อยละ 25 บ้านพัก ร้อยละ 16 โรงแรม ร้อยละ 10 และจากการสํารวจด้วยแอปพลิเคชั่นทันระบาด-สํารวจ ในเดือนมกราคม 2560-มีนาคม 2560 จากตัวอย่าง 32,075 ชิ้น พบลูกน้ํายุงลายบ่อยสุดใน โอ่งน้ํา ถังน้ํา ถึงร้อยละ 50 รองลงมาในเศษกระดาษ ขยะที่มีน้ําขัง ร้อยละ 20
ทางด้านนายแพทย์เจษฎา โชคดํารงสุข อธิบดีกรมควบคุมโรค กล่าวว่า มาตรการป้องกันโรคนําโดยยุงลาย นอกจากเน้นการจัดการสิ่งแวดล้อม เพื่อควบคุมแหล่งเพาะพันธุ์ยุงลายโดยความร่วมมือของทุกภาคส่วนตามนโยบายประชารัฐสานพลังปราบยุงลายป้องกันโรคไข้เลือดออก โดยใช้มาตรการหลัก “3 เก็บ 3 โรค” คือ 1.เก็บบ้านให้ปลอดโปร่งไม่ให้ยุงลายอยู่อาศัย 2.เก็บขยะให้เกลี้ยงไม่ให้ยุงลายเพาะพันธุ์ 3.เก็บปิดน้ําให้มิดชิดไม่ให้ยุงลายวางไข่ ช่วยป้องกัน 3 โรค ได้แก่ โรคไข้เลือดออก โรคติดเชื้อไวรัสซิกา และโรคไข้ปวดข้อยุงลาย
******************* 23 มีนาคม 2560
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา  ครั้งที่ ๘/๒๕๖๒
วันศุกร์ที่ 30 สิงหาคม 2562
กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา  ครั้งที่ ๘/๒๕๖๒
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๘/๒๕๖๒
ในวันพฤหัสบดีที่ ๒๙ สิงหาคม ๒๕๖๒ เวลา ๐๙.๓๐ น. ณ​ ห้องประชุมกระทรวงยุติธรรม ๑ ชั้น ๙ ศูนย์ราชการเฉลิมพระเกียรติฯ อาคารราชบุรีดิเรกฤทธิ์ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๘/๒๕๖๒ โดยมี​ นายสมณ์ พรหมรส อธิบดีกรมคุ้มครองสิทธิและเสรีภาพ พร้อมด้วย คณะกรรมการผู้ทรงคุณวุฒิ ข้าราชการ และเจ้าหน้าที่ที่เกี่ยวข้อง เข้าร่วมฯ เพื่อติดตามความคืบหน้าการกระจายอํานาจการช่วยเหลือผู้เสียหายและจําเลยในคดีอาญาทั้ง ๗๖ จังหวัด รวมทั้งรับทราบสถิติการให้ความช่วยเหลือผู้เสียหายและจําเลยในคดีอาญา ปี พ.ศ. ๒๕๖๒ จนถึงเดือนกรกฎาคม ๒๕๖๒ รายงานผลการอุทธรณ์การพิจารณาตามคําพิพากษาศาลอุทธรณ์ การประสานความร่วมมือระหว่างศาลอุทธรณ์กับกรมคุ้มครองสิทธิและเสรีภาพ กรอบแนวทางการทบทวนและพัฒนากฎหมายช่วยเหลือผู้เสียหายและจําเลยในคดีอาญา ตลอดจนติดตามผลการให้ความช่วยเหลือผู้เสียหายคดีความผิดเกี่ยวกับเพศตามข้อสั่งการของคณะกรรมการ
นอกจากนี้​ ที่ประชุมได้พิจารณาให้ความช่วยเหลือแก่ผู้เสียหาย​ เรื่องทบทวน​ กรณีจําเลย​ จํานวน​ ๑​ เรื่อง​ กรณีผู้เสียหายอุทธรณ์คําวินิจฉัยคณะอนุกรรมการ​ จํานวน​ ๔๑​ เรื่อง​ และกรณี​จําเลย​ จํานวน​ ๑๙​ เรื่อง​ รวมทั้งสิ้น​ จํานวน​ ๖๑​ เรื่อง
ทั้งนี้​ เป็นการคุ้มครองสิทธิเสรีภาพให้แก่ผู้เสียหายและจําเลยในคดีอาญา​ ตามพระราชบัญญัติค่าตอบแทนผู้เสียหาย​ และค่าทดแทนและค่าใช้จ่ายแก่จําเลยในคดีอาญา​ พ.ศ.​ ๒๕๔๔​ และที่แก้ไขเพิ่มเติม​ (ฉบับที่​ ๒) พ.ศ.​ ๒๕๕๙​ ให้ได้รับการช่วยเหลือเยียวยาตามหลักสิทธิมนุษยชนและมาตรฐานสากล
รัฐบาลไทย-ข่าวทำเนียบรัฐบาล-กรมศุลกากรชี้แจงกรณีเกิดความเข้าใจคลาดเคลื่อนในการนำเข้าสินค้าเกี่ยวกับการป้องกันโรคติดเชื้อไวรัสโคโรนา 2019 (COVID – 19) [กระทรวงการคลัง]
วันศุกร์ที่ 10 เมษายน 2563
กรมศุลกากรชี้แจงกรณีเกิดความเข้าใจคลาดเคลื่อนในการนําเข้าสินค้าเกี่ยวกับการป้องกันโรคติดเชื้อไวรัสโคโรนา 2019 (COVID – 19) [กระทรวงการคลัง]
กรมศุลกากรชี้แจงกรณีเกิดความเข้าใจคลาดเคลื่อนในการนําเข้าสินค้าเกี่ยวกับการป้องกันโรคติดเชื้อไวรัสโคโรนา 2019 (COVID – 19)
ตามที่มีการเผยแพร่หนังสือจากผู้ประกอบการ ไปตามสื่อออนไลน์ต่างๆ มีเนื้อหาว่า “เรื่อง ด่วนจากด่านศุลกากร เรื่องการหยุดนําเข้าสินค้า คือ หน้ากากอนามัย ชุด PPE ป้องกันเชื้อไวรัสโควิด-19 เครื่องวัดไข้ และเครื่องช่วยหายใจ” นั้น
กรมศุลกากร ขอเรียนว่า ข้อมูลดังกล่าวไม่เป็นความจริงแต่อย่างใด กรมศุลกากรไม่เคยมีหนังสือแจ้งผู้ประกอบการหรือผู้นําเข้าเกี่ยวกับการหยุดนําเข้าสินค้าเกี่ยวกับหน้ากากอนามัย ชุด PPE ป้องกันเชื้อไวรัสโควิด-19 เครื่องวัดไข้ และเครื่องช่วยหายใจ โดยท่านยังคงสามารถนําเข้าสินค้าดังกล่าว ได้ตามปกติ
ทั้งนี้ หากท่านพบเอกสารหรือข้อความใดๆ ที่ทําให้ท่านเกิดข้อสงสัยท่านสามารถสอบถามเพิ่มเติมได้ที่ สํานักงานศุลกากรในพื้นที่ หรือ สายด่วนกรมศุลกากร 1164 หรือศูนย์บริการศุลกากร (Customs Care Center) โทรศัพท์ 02-667-6000,02-667-7000 ต่อ 205844-8 หรือ website: www.customs.go.th
รัฐบาลไทย-ข่าวทำเนียบรัฐบาล-ทส. เปิดโครงการฝึกอบรมสัมมนาหลักสูตร “การเป็นข้าราชการที่ดี” รุ่นที่ 16
วันศุกร์ที่ 27 มกราคม 2560
ทส. เปิดโครงการฝึกอบรมสัมมนาหลักสูตร “การเป็นข้าราชการที่ดี” รุ่นที่ 16
กระทรวงทรัพยากรธรรมชาติและสิ่งแวดล้อม โดย สถาบันพัฒนาทรัพยากรบุคคล จัดฝึกอบรมสัมมนาหลักสูตร "การเป็นข้าราชการที่ดี” รุ่นที่ 16
กระทรวงทรัพยากรธรรมชาติและสิ่งแวดล้อม โดย สถาบันพัฒนาทรัพยากรบุคคล จัดฝึกอบรมสัมมนาหลักสูตร "การเป็นข้าราชการที่ดี” รุ่นที่ 16 ให้แก่ข้าราชการบรรจุใหม่ที่อยู่ระหว่างการทดลองปฏิบัติหน้าที่ราชการของส่วนราชการในสังกัดกระทรวงทรัพยากรธรรมชาติและสิ่งแวดล้อม ให้มีความรู้ ความสามารถ มีสมรรถนะ และจรรยาที่เหมาะสมในการปฏิบัติหน้าที่ราชการยุคใหม่ที่ดี ระหว่างวันที่ 27 มกราคม 2560 ถึงวันที่ 25 กุมภาพันธ์ 2560 รวมระยะเวลา 20 วัน
โดยในวันนี้ (27 มกราคม 2560) ณ ห้องศักดิ์สิทธิ์ ตรีเดช อาคารกระทรวงทรัพยากรธรรมชาติและสิ่งแวดล้อม พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานเปิดการฝึกอบรม พร้อมทั้งกล่าวให้โอวาทการเป็นข้าราชการที่ดี ต้องยึดหลัก 3 ประการ คือ 1) ต้องมีความซื่อสัตย์ต่อความเป็นมนุษย์ 2) ต้องมีความซื่อสัตย์ต่อวิชาชีพ และ 3) ต้องมีความซื่อสัตย์ต่อชาติบ้านเมือง
นอกจากนี้ นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ได้บรรยายพิเศษ เรื่อง "นโยบายและแนวทางการปฏิบัติงานตามภารกิจหลักของกระทรวงทรัพยากรธรรมชาติและสิ่งแวดล้อม” ให้แก่ข้าราชการบรรจุใหม่ได้รับฟังในโอกาสนี้ด้วย
การอบรมสัมมนาในครั้งนี้ จัดขึ้นระหว่างวันที่ 27 มกราคม 2560 ถึงวันที่ 15 กุมภาพันธ์ 2560 รวมระยะเวลา 20 วัน มีข้าราชการที่บรรจุให้เข้ารับการอบรมสัมมนา จํานวน 130 คน ประกอบด้วย สํานักงานปลัดกระทรวงทรัพยากรธรรมชาติและสิ่งแวดล้อม (สป.ทส.) จํานวน 9 คน, กรมป่าไม้ จํานวน 10 คน, กรมอุทยานแห่งชาติ สัตว์ป่า และพันธุ์พืช จํานวน 27 คน, กรมทรัพยากรธรณี จํานวน 6 คน, กรมทรัพยากรน้ํา จํานวน 36 คน, กรมทรัพยากรทางทะเลและชายฝั่ง จํานวน 3 คน, กรมทรัพยากรน้ําบาดาล จํานวน 17 คน, กรมควบคุมมลพิษ จํานวน 6 คน, กรมส่งเสริมคุณภาพสิ่งแวดล้อม จํานวน 7 คน, สํานักงานนโยบายและแผนทรัพยากรธรรมชาติและสิ่งแวดล้อม จํานวน 9 คน
สําหรับรูปแบบการฝึกอบรม ประกอบด้วย
- การรับฟังบรรยายจากวิทยากรภาคราชการ ภาคประชาชน และพระอาจารย์ ณ เดอะไพน์ รีสอร์ท จังหวัดปทุมธานี
- การทํากิจกรรมกลุ่มเชิงปฏิบัติการ / กิจกรรมกลุ่มสัมพันธ์เพื่อเสริมสร้างความสัมพันธ์และเครือข่าย / กิจกรรมฝึกอบรมภาคสนาม ณ ค่ายธนะรัชต์ จังหวัดประจวบคีรีขันธ์
- การศึกษาดูงานโครงการอันเนื่องมาจากพระราชดําริห้วยทราย , โครงการอันเนื่องมาจากพระราชดําริแหลมผักเบี้ย ในพื้นที่จังหวัดเพชรบุรี , ศึกษาประวัติศาสตร์และความจงรักภักดีเป็นการเทิดทูนและประกาศเกียรติคุณสมเด็จพระบูรพกษัตริย์แห่งสยาม ณ อุทยานราชภักดิ์ จังหวัดประจวบคีรีขันธ์
รัฐบาลไทย-ข่าวทำเนียบรัฐบาล-สธ. เตรียมนำบทเรียนกรณีพบผู้ติดเชื้อต่างชาติเข้าที่ประชุม ศบค. เพื่อพิจารณา มาตรการ เฝ้าระวัง ป้องกัน ควบคุมโรคที่รัดกุม
วันพุธที่ 15 กรกฎาคม 2563
สธ. เตรียมนําบทเรียนกรณีพบผู้ติดเชื้อต่างชาติเข้าที่ประชุม ศบค. เพื่อพิจารณา มาตรการ เฝ้าระวัง ป้องกัน ควบคุมโรคที่รัดกุม
กระทรวงสาธารณสุขเผย เตรียมนําบทเรียนกรณีพบผู้ติดเชื้อชาวต่างชาติเข้าที่ประชุมศูนย์บริหารสถานการณ์แพร่ระบาดของเชื้อไวรัสโคโรนา 2019 เพื่อพิจารณาปรับมาตรการ เฝ้าระวัง ป้องกัน ควบคุมโรค พร้อมชี้การลงทะเบียนเข้า-ออกสถานที่ผ่าน “ไทยชนะ”
กระทรวงสาธารณสุขเผย เตรียมนําบทเรียนกรณีพบผู้ติดเชื้อชาวต่างชาติเข้าที่ประชุมศูนย์บริหารสถานการณ์แพร่ระบาดของเชื้อไวรัสโคโรนา 2019 เพื่อพิจารณาปรับมาตรการ เฝ้าระวัง ป้องกัน ควบคุมโรค พร้อมชี้การลงทะเบียนเข้า-ออกสถานที่ผ่าน “ไทยชนะ” มีประโยชน์ทําให้ติดตามผู้ที่มีความเสี่ยงเข้าระบบเฝ้าระวังได้ทันท่วงที
วันนี้ (15 กรกฎาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุขมีความห่วงใยประชาชนกรณีพบผู้ติดเชื้อชาวต่างชาติในประเทศ ทั้งใน จ.ระยอง และ ในกรุงเทพมหานคร ทําให้ประชาชนจํานวนมากเกิดความวิตกกังวล ซึ่งกรมควบคุมโรคและหน่วยงานที่เกี่ยวข้องได้เร่งแก้ไขปัญหา ทําความเข้าใจประชาชน ลงพื้นที่สอบสวนโรค และเฝ้าระวัง ควบคุมป้องกันโรคอย่างรวดเร็วเพื่อหากลุ่มเสี่ยงให้ครอบคลุมมากที่สุด เพื่อให้คนไทยเกิดความปลอดภัย และจะนําบทเรียนนี้เข้าสู่ที่ประชุมศูนย์บริหารสถานการณ์แพร่ระบาดของเชื้อไวรัสโคโรนา 2019 (ศบค.) ในวันพรุ่งนี้ (16 กรกฎาคม 2563) เพื่อพิจารณา และเสนอมาตรการเฝ้าระวัง ป้องกัน ควบคุมโรค ที่เข้มข้นยิ่งขึ้นเพื่อให้เกิดความสบายใจต่อประชาชน
ด้าน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า การที่กระทรวงสาธารณสุขสามารถทําการสอบสวน และติดตามผู้สัมผัสมาเข้าระบบการเฝ้าระวังและตรวจหาเชื้อได้อย่างรวดเร็วนั้น มาจากระบบข้อมูล “ไทยชนะ” ที่ประชาชนได้ทําการลงทะเบียนเข้า-ออกไว้ ทําให้เราสามารถติดตามกลุ่มผู้สัมผัสที่ใช้บริการในห้างสรรพสินค้า ที่ จ.ระยอง ในช่วงระยะเวลา 11.25- 14.56 น. ในวันที่ 10 กรกฎาคม 2563 ได้จํานวน 394 รายชื่อ ซึ่งชี้ให้เห็นว่าข้อมูลจากระบบ “ไทยชนะ” สามารถนํามาใช้ประโยชน์ได้จริง โดยขณะนี้มีกลุ่มเสี่ยงต่ําที่ได้ตรวจหาเชื้อจากรถตรวจโรคติดเชื้อชีวนิรภัยพระราชทานแล้วจํานวน 1,333 ราย และในส่วนของกรุงเทพมหานคร กรณีเด็กหญิง 9 ขวบ ที่ติดตามคณะทูต มีผู้ที่พักอาศัยอยู่ในคอนโดมิเนียมเดียวกันได้รับการตรวจหาเชื้อจากรถตรวจโรคติดเชื้อชีวนิรภัยพระราชทานแล้ว 266 ราย อย่างไรก็ตามขอให้ประชาชนเชื่อมั่นว่ากระทรวงสาธารณสุขจะดําเนินการอย่างโปร่งใส ไม่ปกปิด รวดเร็ว และจะสร้างความเชื่อมั่นให้กับประชาชน และภาคเศรษฐกิจให้กลับมาสู่สภาวะปกติโดยเร็วที่สุด
****************************** 15 กรกฎาคม 2563
***************************************